HoReCa încă nu a scăpat de calvar. Antreprenorii se tem că 2021 va fi un an mai dificil decât 2020.
Industria depinde foarte mult de evoluţia pandemiei şi a campaniilor de vaccinare. Anul trecut au fost nevoiţi să îşi înceteze activitatea 245 de hoteluri şi pensiuni. Cele mai afectate hoteluri sunt cele din staţiunile balneare, care au centre SPA.
După pierderi de 80% din cifra de afaceri în 2020, calvarul nu a trecut pentru HoReCa. Dragoş Răducan, prim-vicepreşedinte al Federaţiei Patronatelor din Turismul Românesc, spune ca 2021 va fi un an mult mai dificil.Industria HoReCa se aşteaptă la şi mai multe închideri în 2021. Explicaţia este simplă. Antreprenorii au acumulat datorii în 2020 şi nu se vor putea susţine, dacă în continuare sunt inchişi sau functioneaza cu o capacitate de 30 sau 50%. Totuşi, evoluţia industriei depinde foarte mult de evoluţia pandemiei dar şi de campania de vaccinare.Dacă vorbim de hoteluri şi pensiuni, aproximativ 250 şi-au încetat activitatea anul trecut. Majoritatea de 2-3 stele, conform INS.Cele mai afectate hoteluri sunt cele din staţiunile balneare, care au în continuare centrele spa şi de tratament care sunt închise in acest moment.Dar si hotelurile dedicate turismului de business, care in aceasta perioada au un grad de ocupatie de 10-15%, procent cu care nu se pot susţine pentru mult timp.Iar dacă vorbim de restaurante, s-au închis aproximativ 10.000 în 2020.